22

ISIGIDIMI SAMAXOSA, MARCH 1, 1888.

ISIZATU SOKUXELWA KWE NKOMO NGO

NONGQAUSE.

[IVELA KU W. W. G.]

No. 1.

Kwati kwa Gcaleka, ezitenjini, kwesika Mnzabele ngomnyaka we 1856, ati amantombazana emabini, eye kulinda intaka emasimini, enye igama ngu Nongqause intokazi ka Mhlakaza nenye ingumtshana, emlanjeni ekutiwa kuse Kamangeni, abona kufika amadoda amabini, afike ati lamadoda kula mantombazana.—“Maze nisibulisele emakaya, nixele ukuba singo Nantsi (awaxela amagama andikohlile) atsho azibiza ngamagama ke wona. Abafa kudala. Zenixele ukuba umzi uza kuvuka wonke ekufeni, nenkomo mazixelwe zonke ezi zikoyo kuba zifuywe ngezandla ezincolileyo, kuba kuko nabantu abapete ubuti. Makungalinywa, makumbiwe izisele ezikulu ezitsha, kwakiwe ne zindlu ezikwa ntsha, kubiywe nenqili ezinkulu ze ntlanti kusikwe intsuba, kulukwe nengcango zobukazibe ninzi. Zitsho inkosi u Napakade into ka Sifubasibanzi. Abantu mababulahle ngokwabo ubuti, bungade

bumbululwe ngamagqira. Efike ekaya afike awa ngazo, kuloko engapulapulwanga mntu, kusuke kwahlekiswangawo.

Kuse epangela kwa intaka, kwati kungasenini, babuye bafika ababantu, babuza kumantombazana ukuba afike axela na ekaya, nokuba kufike kwatiwa nina? Axelile ama- ntombazana ukuba, lonto ifike yayinto yokuhlekisa, ayipu-lapulwanga mntu. Kusuke kwatiwa siteta intsomi. Lonto yayisenzeka ecwebeni le Gxara kwa Gcaleka. Bate aba bantu kula mantombazana, ze niti kubantu abakulu, mababize zonke inkosi ezakwa Gcaleka, ezakwa Tato, ezakwa Ngqika, kude kuse ema Gqunukwebeni. Umhlakaza uke waya ehamba neqela lamanye amadoda, asuke la madoda akavela. amane eteta no Nongqause eviwa nguye nenye intombazana, bemane betolika kwa le nteto iti.—Makuye kubizwa inkosi zonke ukuze bavele. Kuqaliwe ke ukuyiwa komkulu kwa Rili e Hohita, kulo Gojela, kwafike kwawiswa esi simanga sitetwa yile ntombazana ka Mhlakaza. U Bili ususe abantu kwa oko, wababaza kulo lonke ilizwe. Gxebe pambi kokwenjenjalo wesusa u Botomane inkosana kwa yakwa Gcaleka, Iowa waye no Mapasa e Zipunzana ngo Ncayecibi, ukuke aye kuqonda ngokwake, aye kwa Mhlakaza, abavuma ukuvela nakuye. Kukuze kutiwe, makuze zonke inkosi kuqala, pambi kokuba bavele, kuba bengamanyange, besiza nenkosi yabo u Napakade into ka Sifubasibanzi. Wasusa abantu ke u Bili, baya kuwo
onke amaziko.

Kwa Tato, kwesuswa u Maramnco into ka Fadana yecala
lase kunene ihamba nomtshana wakona u Shwele, into ka Zozi. Kwesama Ndungwana kwesuka u Dlulaze, into ka Qwesha ezalana noNdarala. Kuma Tshatshu kwesuswa u Mpeke into yase Mfeneni.

Kwa Ngqika kwesuka u Naramnco enkulu ka Maqoma.
Kwa Gcaleka ngu Rili no Lindinxiwa into zika Hintsa, no Ngubo into ka Malashe, no Nxito into ka Lutshaba. Kwa Ndlambe kwesuswa u Nowawe into ka Ndlambe. Ema Gqunukwebeni kwesuswa u Dilima into ka Pato.

Yonke lo nto yasinga ecwebeni le Gxara, e Kamangeni, kwa Mhlakaza. Inteto yayite kwa mhla mnene, maze bahlelwe abantu abayakuya kwa Mhlakaza. Kute ke kufikiwe kona kwatiwa uti u Nongqausi—Mayihlelwe kwakona impi eyakuya e cwebeni, ikolise ngenkosi. Kwenjiwanjalo ke okunene. Kute kuba abantu sebe nendawo eyoyikayo, noko kwati xa kuyiwa kulomfula uli Kamanga babaninzi abate kote imiqala, abanxanwayo. Kwaye bekokelwe ngu Nongqause, intokazi eyenze izazobe zembola, intwazana engenaninani. Bavakele abanxaniweyo besiti—Angaselana umntu onxaniweyo? Ute u Nongqause—Osukuba engenabo ubuti angasela angoyikeli nto.

Yesuk’apo into ka Pato u Dilima, igora elikulu, wayiti tya paya ingubo yake wanqwila wasela. Amane esiwa ngokuwa amabandla ka Nomagwayi wase Mbo.

UMBONO OWEHLAYO.

Kute xa kunjalo, kwavakala kudilika amatye amakulu kunene eweni elise mantloko e Kamanga, into leyo eyabeta abantu bafakana amehlo, zako nendawo zokundwebela ukungati kuko nto iza kuququmba kweli liwa, kwabako isizotongo sobunzima obunjalo.

Kute kunjalo yati intombazana kanibekise amehlo enu elwandle. Bate bakuqwalasela emazeni olwandle kwanga
kuko abantu okunene, kwanga kukonya nenkunzi zenkomo,

kwa nenkabi, yasisibiba esimnyama esimane sibuyabuya,
sade sabuyasemka sayakutshonela kwase lundini paya
emazeni olwandle, baqala bakolwa ke bonke abantu.

INTETO YESI SIBIBA.

Lo mkosi uselwandle awuzange wapuma usondele
ezinkosini apa. Nenteto yawo ayiviwanga yiyo yonke lonto
ngapandle ko Nongqause. Ute ke yakumka yakuya kutsho-
nela lo mpi wati—Ziti inkosi godukani niye kuxela zonke
inkomo kungabiko nto niyifuyileyo, ukuze uvuko lukauleze.
Maze ningalimi, yimbani izisele ezikulu ezitsha, niyakubona
sezizele kukudla okutsha. Dimbazani neninako eziseleni
niye kukulahla. Yakani izindlu ezintsha, nenze nengcango
ezininzi nizenze ngobuka, nize nizivalele ezindlwini, namhla
ngovuko kuba kuyakuti ngosuku Iwesibozo xa upumayo
umzi omhle usiza nenkosi yawo u Napakade into ka Sifuba-
sibanzi, zonke izilo zehlabati nezemilambo, nenyoka, ziya-

kuba zizibadubadu kulo lonke ilizwe. Ukuze nisininde

zenivale ngengcango ezininzi, niqamangele ukubopelela
nilahle bonke ubuti.

ENYE INKOSI KWAKONA

Utsho wati—Kuko nenye inkosi, ikwela kwihashe eli-ngwevu, igama layo ngu Ngwevu, elinye ke ngu Satana.
Wonke ke umntu ongazixelanga inkomo zake uyakuba
ngoka Satana, akayi kububona ubungcwalisa beyetu inkosi
u Napakade into ka Sifuba-sibanzi.

Nantso ke imbangeli yokuze kuxelwe inkomo kususela
ku 1856 kucitakalwe nge 1857.

UKUVELA KUKA NONKOSI.

Kute kusenjalo kwavela enye intombazana kwa Nkwitshi into yasema Kwemteni, yakwa Ndlambe. Yona ivele e Mpongo apa (Macleantown). Inteto yona ikwanye neka Nongqause. Apo kubehle kwabonwa nabakweta abatshila ecibini elise Mpongo apo. Izizwe bezibutelana kona kube yinto ebomvu, zisombela kona intokazi, zivuma imiyeyezelo, ide ingqongqo irazukele kona, kusombelelwa abakweta abatshila ecibini apo.

Nayo leyo ibiteta kwa inteto ka Nongqause, eteta ngovuko Iwabantu nenkomo kupela.

UKUVELA KWE MPONDO ZENKOMO.

Kwezinye indawo bekude kubonwe nempondo zenkomo sezivelile, kuviwe nokunxakama kwendlezana, kuviwe noku-
konkonta kwezinja, nokumemelela kwabasengi njalo-njalo.

UMTETO WAMAKOSI.

Zite ke inkosi zakuba zibuyele ngendawo zazo, zafika zabuta izipakati zonke yashunyayelwa namhla lento yokuvuka kwamanyange, namhla selematsha, nokuvuka kwazo zonke inkomo eziyakuxelwa nezafa kudala. Wayete u Nongqause, ze kuti nokuba umntu uye kuyenza isimausi inkomo yake, nokuba uyitengisile, awuqashe umpefumlo ukuze ivukele yena mhla ngovuko. Baye, bonke abangaxelanga beya kupepeteka sisaqwiti esikulu baye kweyela elwandle.

UKWAHLULELANA KOMZI.

Umzi wasema Xoseni wafika we qwenge kubini, omnye
awake uvume ukuxela inkomo zawo, pofu usazi ukolwa eluvukweni Iwabafileyo ukuba loze lubeko olwabantu, lungelulo olwenkomo.

Kwabonakala kusahlukana uyise nonyana, nonyana bamntu mnye, inkosi nabantu bayo nemizalwana njalo-njalo, kulo lonke elasema Xoseni. Kwavela amagama amabini ala macala mabini. Elinye kwatiwa nga Matamba, oko kukuti ngamagqoboka ka Nongqause. Elinye ngamagogotya. Ukugogotya kukuhlala ungayenzi into, ume nganeno kwayo, kutiwe ke—U Nantsi ugogotyile.

USUKU LWESIBOZO.

Kute kaloku zakuba zikolisiwe ukuxelwa inkomo kuba elikulu omninzi umzi wawungokolwa kule nto, uninzi lukolise abanye inxenye ngokoyika ukubulawa ade akolise ukusaba amagogotya kaloku xa indlala sel’ibungena xa sekujongwe usuku Iwesibozo, sekubu mamaniseka kuninzi, inxenye sel’ilamba kanye, sel’ipila kudla impotsha kupela.

Kute ke kuba kwaku sekujongwe usuku Iwesibozo, usuku
ekwakutiwe, loze ilanga lanele ukupuma libomvu lize libuye litshone kwasesibakabakeni, kuzekubeko umnyama omkulu lelo xeshake kwatiwa maze abantu bazivalele ezindlwini ukuze banga dliwa ngama ramnco. Enye yendawo ekwakutiwe maze kuhlanganiswane kweli linganeno kwe